keset ööd kirjutatud sissekanded tuleb hommikul kustutada:)    et elvise ja teiste isemõtlejate fantaasiat mitte toita, tuleb mõnikord sissekandeid kustutada ka. aga ega sellest ei olegi tegelt midagi hullu. Viimasel ajal on  sissekannete teemadeks inimlikud nädalavahetused. Seekord on eriti eksklusiivne... otseülekanne sündmuskohalt. Tiigi tänaval Eigo korteris on palju toredaid inimesi ja mina olen ka täna üsna tore ja ma mõtlen, et kui ei oleks Linnateatrit ja KuKu klubi ja mõningaid äärmuslikult armastusväärseid inimesi, siis ma vist koliks hoobilt Tartusse tagasi. Siin tundub maailm lihtsalt nii kuradi ilus koguaeg. Paneme Mailiga kordamööda soovilugusid youtube'ist ja ma üritan välja mõtelda, miks siin arvutis kõigi mu  kõikvõimalike kontode passwordid salvestunud on. Aga ega ma välja mõelda ei suuda ka tegelt. kuigi eks mul oma kahtlused on:)    ahjaa...täna laulsid kirjanikud. Oi kurat... no ma ei hakka rääkima sellest, mida tegid staarid, sest Villu Tamme ja Aapo ja Merca tõenäoliselt ei vaja mingeid lisasõnu, aga, Kaarel, ma teadsin, et sa laulda oskad, aga see, mis sa tegid...tnx:) Teistele mitteteadjatele... Kaarel teadis mu lemmiklaulu (telefonihelina tooni kaudu) ja siis laulis seda seal. Ja see oli  niiiiiiiiiii hea... aaaaaahhhh:D:D Tõenäoliselt kõlab see tobedalt ja liigpateetiliselt, kui ma ütlen, et ma oleks peaaegu nutma hakand, kui esimesed sõnad tulid ja kaarli silmad mu suures rahvamassis ära registreerisid:) tänx, sõber:)    olgu...aitab emotsioonidest.    pärast läksin ma apollo poodi ja ostsin kolm luulekogu. Bertolt Brecht ja Merca ja Paavo Piik. Paavo esimene kogu siis. Lugesin selle kohe poe trepi peal läbi ka ja avastasin, et sisseastumiseksamitel pistan ma rinda geeniusega.  Kuidas on terve meie põlvkonna eksisteerimise aspektid võimalik 23 luuletuse sisse ära paigutada? Ahh?? Paavo on kuradi hea.    edasti tuli wilde. seal oli mälumäng ja me loomulikullt võitsime. me oleme ju nii targad:) Ja siis me saime tasuta tarbida alkoholseid jooke. ja see on ju alati meeldiv:) Teise koha said mingid soome meditsiinitöötajad, kes ei teadnud, kelle võiduga lõppes Eestis toimunud eurovisioon ja kui kaua kestab elevandi tiinus:) (maili just karjus, et tiinus kirjutatakse väga tugeva  tõhhiga) Viimasel ajal saab Eestimaal alati palju nalja. Oleneb muidugi kohast. Igalpool küll ei saa. Kas see oli nüüd Juhan Viiding või Jüri Üdi? Mina ei oska neid perioode eristada:(    eile kusjuures oli ka wilde. see oli omajagu naljakas. Ühel hetkel lõhkes seal mingi toru ja kõik kohad olid vett täis ja minu isiklik osavate kätega venna tormas kohe appi ja muidugi järgnesid jälle tasuta joogid. Viimasel ajal saab koguaeg wildes tasuta juua:)    aga mitte alkoholist ei tahtnud ma  kirjutada. Ma tahtsin kirjutada, et ... All around me are familiar faces ;) Teate küll.    vabandust, kui kirjavigurid sisse said. siin on hämar :)